প্রধান নির্বাচন কমিশনার জিয়াউর রহমানকে বহুদলীয় গণতন্ত্রের প্রবর্তক বলায় নির্বাচন কমিশনের সঙ্গে সংলাপ বয়কট করেছে কৃষক শ্রমিক জনতা লীগ। সেইসঙ্গে প্রধান নির্বাচন কমিশনার কেএম নুরুল হুদা বক্তব্য প্রত্যাহার না করলে তার পদত্যাগও দাবি করে দলটি। আজ সোমবার দুপুরে বঙ্গবীর কাদের সিদ্দিকীর নেতৃত্বে কৃষক শ্রমিক জনতা লীগের ২৭ সদস্যের একটি প্রতিনিধি দল নির্বাচন কমিশনের সঙ্গে সংলাপে বসে। এসময় সিইসির বক্তব্যের প্রতিবাদ জানান কাদের সিদ্দিকী।